สอบถามค่ะ มีเพศสัมพันกับแฟนทานยาคุมฉุกเฉินไปไม่ถึง 30 นาที แล้วเกิดท้องเสีย แบบนี้ต้องทานยาใหม่ไหมคะ
สวัสดีค่ะ หลังกินยาคุมกำเนิดฉุกเฉิน หากมีการอาเจียนออกมาภายใน 30 นาทีควรจะกินยาเข้าไปใหม่ เนื่องจากยายังไม่ดูดซึมผ่านกระเพาะอาหารไป การอาเจียนออกมาจึงเหมือนขับยาออกไปด้วย แต่หากเป็นการท้องเสียภายใน 30 นาทีนั้น มีโอกาสยากที่ยาจะผ่านลงไปสู่ลำไส้ใหญ่ภายใน 30 นาที ยาจึงยังน่าจะอยู่ในร่างกายค่ะ ดังนั้นหากเป็นการท้องเสียไม่มาก ไม่จำเป็นต้องกินยาใหม่ ยกเว้นว่าหลังจากนั้นยังท้องเสียมากและเรื้อรัง ถ่ายเป็นน้ำตามมาอีกหลายครั้ง อันนี้อาจจำเป็นต้องกินยาเข้าไปซ้ำค่ะ